Exqrch/javanese-Komodo-pixelgpt huggingface dataset:
Panulis ngira-ngira yèn ana 100.000 wong Mongol Islam
Wong-wong iku mitutur basa Mongol, nanging kabèh tuna aksara
Tulisan iku nyritakaké wong Dongxiang minangka kumpulan kang cacahé satus èwu wong, trah Mongol , agamané Islam lan budhayané Cina
Akèh-akèhané mung bisa sabasa
Wong Dongxiang uga diarani wong Santa (San-t'a), dicritakaké yèn wong Dongxiang akèh kang dadi anggota pasukané Jenderal Ma Fuxiang kang saka Hui
Malah ana kira-kira yèn Ma Fuxiang dhéwé sajatiné turunan Santa, kang mbawur dadi wong Hui
Jeneng liya wong Dongxiang ya iku, "sarta", uga mbingungaké bab asal mulané : tembung kang padha "Sart" mbiyén digawé ing Asia Tengah kanggo ngarani para sambéwara Arab #ALIH , lan sabanjuré menyang pendhudhuk kutha kang akèhané panyatur basa Turkik
Jeneng Dōngxiāng kang artiné "désa-désa wétan" mula saka kasunyatan yèn papan panggonan wong Mongol Islam iku ana ing wétané kampung-kampung wong Han
Kaya Muslim liyané ing Cina, wong Dongxiang uga akèh lumebu militèr Cina
Wong Dongxiang lan Salar diwènèhi "jatah mangan", tetembungan ing dunya militèr
Tentara Dongxiang, Baoan, lan Hui ana ing ngisoré Jènderal Ma Fulu lan Ma Fuxiang ing Pembrontakan Boxer, ngalahaké bala sekutu wolung bangsa ing Perang Langfang
Ma Fulu lan 100 prajurit Dongxiang lan Hui lelayu ing perang sengit ing Tratak Zhengyang ing Beijing nglawan wadyabala sekutu amarga padha tarung nganti mati kanggo nahan sekutu ing sagara
Pasukan Dongxiang, Baoan, Hui, Salar, lan Tibet uga dadi prajurité Ma Biao ing Perang Cina-Jepang kaloro nglawan Jepang
Wong Dongxiang duwé jeneng buri Mongol, Cina Han, Wong Hui, lan Tibèt
Wong Dongxiang kang duwé jeneng Han kaya ta Wang, Kang, Zhang, Gao, lan Huang nganggep dhèwèké turunan Cina Han
Déné wong Dongxiang kang jenengé Ma lan Mu asalé saka wong Hui.